โดนเเมวกัด เข้านิดนิดเดียว มีเลือดออกนิดหน่อยค่ะ​ ไม่ได้ทำคาามสะอาดแผล​ ใช้แค่น้ำเปล่าล้างแผลค่ะ​ เเต่หนูเคยฉีดยากันพิษสุนัขบ้าไปเเล้วเมื่อปีที่แล้วเพราะโดนลูกแมวกัด หนูต้องไปฉีดอีกไหมค่ะ
สวัสดีค่ะ หากโดนแมวกัดจนมีเลือดออก แม้บาดแผลจะมีขนาดเล็ก ก็อาจเสี่ยงต่อการติดเชื้อพิษสุนัขบ้าได้ ดังนั้น จึงควรไปฉีดวัคซีนป้องกันพิษสุนัขบ้า โดยหากเคยฉีดวัคซีนครบคอร์สมาแล้วเมื่อปี่ที่แล้ว ในครั้งนี้ ก็ให้ฉีดกระตุ้นเพียง 2 เข็มก็เพียงพอค่ะอย่างไรก็ตาม หากเป็นแมวที่เลี้ยงเอง อาจเฝ้าสังเกตอาการไปก่อนก็ได้ หากแมวไม่ตายภายใน 4-5 วัน (แมวจะตายเร็วกว่าสุนัข) แสดงว่าแมวไม่ได้เป็นโรคพิษสุนัขบ้า และ ก็ไม่จำเป็นต้องไปฉีดวัคซีนกระตุ้นค่ะสำหรับบาดแผล ก็ควรฟอกทำความสะอาดด้วยสบู่ให้สะอาด และใส่ยาฆ่าเชื้อ เช่น โพวิโดน ไอโอดีน เป็นต้น แล้ววันต่อๆ ไป ก็ให้เช็ดทำความสะอาดแผลด้วยน้ำเกลือทุกวัน และหลีกเลี่ยงไม่ให้แผลโดนน้ำจนกว่าแผลจะหายค่ะ